Diari Oficial de la Generalitat Valenciana


Sumari del DOGV 2785, del 05-07-1996 (1996/838703)

ORDRE de 17 de juny de 1996, de la Conselleria de Cultura, Educació i Ciència, per la qual s'estableix el calendari escolar del curs acadèmic 1996/97 per a tots els centres docents de la Comunitat Valenciana que imparteixen ensenyaments d'Educació Infantil/Preescolar, Educació Primària/Educació General Bàsica, Educació Secundària Obligatòria, Formació Professional, Batxillerat, Ensenyaments Artístics i Idiomes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2785

Data del DOGV
:   05-07-1996

Secció del DOGV
:   ALTRES DISPOSICIONS

Número del document
:   1996/838703


Data del document
:   17-06-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 17 de juny de 1996, de la Conselleria de Cultura, Educació i Ciència, per la qual s'estableix el calendari escolar del curs acadèmic 1996/97 per a tots els centres docents de la Comunitat Valenciana que imparteixen ensenyaments d'Educació Infantil/Preescolar, Educació Primària/Educació General Bàsica, Educació Secundària Obligatòria, Formació Professional, Batxillerat, Ensenyaments Artístics i Idiomes.   
A fi que els centres docents puguen planificar l'activitat escolar i programar els serveis complementaris, s'estableix el calendari escolar del curs 1996/97 per a tots els centres docents de la Comunitat Valenciana que impartisquen les ensenyaments establits els l'article 3.2 de la Llei Orgànica 1/1190, de 3 d'octubre, d'Ordenació General del Sistema Educatiu, amb excepció dels estudis universitaris. Així mateix, aquest calendari s'aplicarà als ensenyaments prevists en la Llei 14/1970, General d'Educació, fins la seua extinció per l'aplicació del calendari previst per la implantació de la nova ordenació del sistema educatiu.   
Vist l'informe emés pel ple del Consell Escolar Valencià, en la sessió del dia 10 de juny de 1996, i fent ús de les competències que em confereix l'article 35 de la Llei 5/1983, de 30 de desembre, del Govern Valencià,   
ORDENE:  
Article 1  
Durant el curs escolar 1996/97 es regiran, segons el que s'estableix en aquesta ordre, els centres docents públics i privats de la Comunitat Valenciana que impartisquen ensenyaments d'Educació Infantil/Preescolar, Educació Primària/Educació General Bàsica, Educació Secundària Obligatòria, Formació Professional, Batxillerat, Ensenyaments Artístics i Idiomes.   
Artícle 2  
Els períodes lectius destinats a impartir classes amb grups d'alumnes seran els dies laborables, de dilluns a divendres, entre les dates següents:   
a) Entre el 12 de setembre de 1996 i el 20 de juny de 1997, ambdós inclosos, per als centres que impartisquen Educació Infantil/ Educació Preescolar, Educació Primària/ Educació General Bàsica i Educació Especial.   
b) Entre el 26 de setembre de 1996 i el 13 de juny de 1997, ambdós inclosos, per als centres que impartisquen Educació Permanent d'Adults, Batxillerat, Formació Professional, Arts Aplicades i Oficis Artístics, Idiomes, conservatoris Música, Dansa, Art Dramàtic i de Ceràmica.   
Els dies de classe esmentats no podran ser destinats a proves de suficiència o recuperació final. Aquestes activitats es realitzaran, en tot cas, al mes de juny.  
Article 3   
Seran festius, durant el curs escolar, els dies següents:   
- 9 d'octubre, Dia de la Comunitat Valenciana;  
- 1 de novembre, Tots Sants;  
- 6 de desembre, Dia de la Constitució Espanyola;  
- 19 de març, Sant Josep;  
- 1 de Maig, Dia del Treballador;  
- 2 de Maig.  
Article 4  
Sense perjudici de les festes laborals, establertes en l'àmbit local a l'empara del Reial Decret 2.001/1983 de 28 de juliol), els ajuntaments podran, una vegada s'haja produït l'acord del consell escolar municipal, proposar un màxim de tres dies festius, a efectes escolars, entre els declarats lectius en aquest calendari.   
És competència del director territorial de Cultura i Educació, l'autorització dels dies festius a què es refereix el paràgraf anterior. A aquest efecte, els ajuntaments hauran d'enviar, abans del 31 de juliol de 1996, la relació de dies que proposa que siguen declarats com a no lectius, i adjuntar-hi el certificat de l'acord adoptat respecte d'això pel consell escolar municipal, quan aquest estiga constituït.  
En el supòsit que no es trameta la proposta indicada en el paràgraf anterior, el director territorial determinarà d'ofici les dates en què s'establiran els dies festius escolars de cada localitat.  
Article 5  
S'estableixen, a més del corresponent a l'estiu, els períodes de vacances següents:   
- Nadal: des del 23 de desembre de 1996 fins el 6 de gener de 1997, ambdós inclosos;  
- Pasqua: Des del 27 de març fins el 7 d'abril de 1997, ambdós inclosos.   
Article 6   
1. La jornada diària per al desenvolupament del currículum en els ensenyaments d'Educació Infantil/ Preescolar, Educació Primària/ Educació General Bàsica i Educació Especial, serà de cinc períodes lectius, distribuïts de 9 h a 12 h i de 15 h a 17 h. Durant els mesos de juny i setembre les activitats escolars de l'alumnat es desplegaran al matí, en jornada continuada de 9 h a 13 h.  
2. En la resta dels ensenyaments que s'indiquen en l'apartat segon d'aquesta ordre, la jornada diària per al desenvolupament del currículum serà de matí i vesprada, sense perjudici d'allò establit per als centres amb horari nocturn.   
3. Les esmentades jornades hauran de preveure els corresponents recessos per a l'alumnat i ajustar-se als horaris de les diferents àrees i matèries establertes per a cadascuna dels ensenyaments.  
Article 7   
Els ensenyaments d'Educació Secundària Obligatòria hauran d'iniciar-se i finalitzar durant el període corresponent, segons el centre en què s'impartisquen aquests ensenyaments .  
Els centres d'Educació Primària que provisionalment impartisquen ensenyaments de primer cicle d'Educació Secundària Obligatòria hauran d'adequar la jornada diària, establida amb caràcter general en l'apartat sisé d'aquesta ordre, d'acord amb les instruccions que es dicten a aquest efecte, a fi de fer possible el compliment de l'horari establert per al desenvolupament del currículum en aquest cicle educatiu.  
Es faculta la directora general de Centres Docents per a establir un calendari de períodes lectius diferents als establits amb caràcter general quan els centres impartisquen exclusivament Educació Secundària Obligatòria.  
Article 8  
La direcció de cada centre docent, a què es fa referència en el punt primer, haurà d'exposar, de manera visible, al tauler d'anuncis del centre, una còpia d'aquesta ordre i de la resolució del director territorial de Cultura Educació, a què es refereix en l'apartat quart.  
Article 9  
Quan hi concórreguen circumstàncies dignes d'atenció, la Direcció General de Centres Docents podrà modificar el calendari escolar establit amb caràcter general, després d'haver escoltat, si n'hi ha, el consell escolar competent, d'acord amb l'àmbit a què es refereix la modificació sol·licitada.   
Aquestes autoritzacions no podran implicar la minoració del nombre total dels dies lectius del curs acadèmic.   
Article 10  
Les modificacions de la jornada escolar regulada en aquesta ordre hauran de ser prèviament autoritzades pel director territorial de Cultura i Educació corresponent.   
A les esmentades sol·licituds, que hauran de ser formalitzades abans del 31 de juliol de 1996, caldrà annexar-hi l'acord corresponent adoptat a aquest efecte pel consell escolar del centre, quan n'hi haja.  
Article 11  
Les resolucions per les quals s'autoritzen les citades modificacions d'horari o de calendari, hauran d'adoptar-se en el termini d'un mes. Si una vegada complit l'esmentat termini no hi ha cap resolució expressa, s'entendrà que aquesta ha sigut desestimatòria.  
Article 12   
Als centres públics, no s'hi podran autoritzar modificacions horàries o de calendari que comporten un augment del cost de personal i serveis complementaris.   
Article 13  
Els directors dels centres i la inspecció educativa hauran de vetlar pel compliment exacte d'aquesta ordre en el seu respectiu camp de competències.   
DISPOSICIó ADDICIONAL  
El període lectiu de l'alumnat que curse cicles formatius de Formació Professional específica de grau mitjà i grau superior finalitzarà quan aquests hagen superat els mòduls que conformen el cicle formatiu que hi estiguera cursant.  
Una vegada feta la sessió d'avaluació final, l'alumnat que hi haja superat el cicle en la seua totalitat deixarà d'estar matriculat al centre, encara que aquesta data no coincidisca amb l'establerta amb caràcter general en el punt segon d'aquesta ordre.  
DISPOSICIONS FINALS  
Primera   
Es faculta la Direcció General de Centres Docents perquè dicte les resolucions oportunes, amb vista al desplegament i el compliment del que s'estableix en aquesta ordre.   
Segona   
Aquesta ordre entra en vigor l'endemà de la publicació en el Diari Oficial de la Generalitat Valenciana.   
València, 17 de juny de 1996  
La consellera de Cultura, Educació i Ciència,   
MARCELA MIRó PÉREZ